**מָרִיָּה אֵאוּחֶנְיָה "צִ'ינָה" סוּאָרֶס רִיבֶּיְרוֹ** (בספרדית: **María Eugenia "China" Suárez Riveiro**; נולדה ב-9 במרץ 1992), הידועה בשם **צִ'ינָה סוּאָרֶס**, היא שחקנית, זמרת ודוגמנית ארגנטינאית.
סוארס ידועה בתפקידיה בטלנובלות הארגנטינאיות של כריס מורנה; "פינת אור", "פלוריסיינטה" ו"כמעט מלאכים".

ביוגרפיה
--------

אאוחניה סוארס במופע כמעט מלאכים בפסח 2010 בישראל
סוארס נולדה בבואנוס איירס, ארגנטינה לגיז'רמו סוארס ומרסלה ריביירו מיצומורי. יש לה אח גדול ושמו אגוסטין. סבתה מצד אמה, מרתה מיצומורי, ילידת ארגנטינה והיא ממוצא יפני. במהלך ילדותה, עברה סוארס בין בתי ספר רבים. סוארס הודתה לאחר מכן כי סבלה מבריונות על ידי כמה מחבריה לבית הספר, מכיוון שהייתה מפורסמת והופיעה בטלוויזיה.

אביה של סוארס, גיז'רמו סוארס, נפטר ב-17 באוקטובר 2012.

קריירה
------

סוארס התחילה את הקריירה שלה בתור דוגמנית בגיל שש. את הופעת הבכורה שלה כשחקנית ערכה בגיל 11 בסדרה "פינת אור" (2003), שנוצרה על ידי כריס מורנה. ב-2004 שיחקה בסדרה "פלוריסיינטה" את דמותה של פאס, שנה לאחר מכן שיחקה בטלנובלה "אהוב שלי" בתפקיד ויולטה וב-2006 השתתפה בתוכנית "עקרת בית", שם שיחקה את דמותה של קאטלינה.

בשנים 2007–2010 גילמה את חסמין רומרו בסדרת הנוער של כריס מורנה, "כמעט מלאכים". הסדרה לוותה בלהקת נוער - טין אנג'לס, שבה סוארס לקחה חלק. בתחילת שנת 2011 עזבה סוארס את הלהקה, ובמקומה הלהקה צירפה אליה את רוסיו איגרסבל. על תפקידה בסדרה "כמעט מלאכים" קיבלה את פרס השחקנית בטקס פרסי בחירת הילדים של ניקלודיאון בארגנטינה.

בשנת 2011 שיחקה בטלנובלה "Los unicòs" ("היחידים") מסוגת גיבורי על, בה גילמה את דמותה של סופיה רייס, לצדם של מריאנו מרטינס, ניקולס ואסקס, ברנדה אסניקר וחימנה ברון. הסדרה הצליחה מאוד בארגנטינה וזכתה לקהל מעריצים שבוי. ב-2012 שבה הסדרה לעונה שנייה עקב רייטינג נמוך הסתיימה לאחר 53 פרקים. בשנת 2011 שיחקה לצד ניקולס פאולס במיני סדרה "30 ימים ביחד".

ב-2013 השתתפה בטלנובלה "רק אתה", לצד עמיתתה מכמעט מלאכים, מריאנה אספוסיטו, וב-2014 כיכבה בסדרה "דרך לאהבה" לצד מריאנו מרטינס וקרינה סמפיני. באותה השנה התארחה בעונתה השנייה של התוכנית "Tu cara me suena", שם חיקתה את ניקול קידמן בסרט מולין רוז'. בנוסף, השתתפה בקליפ של דויד ביסבל.

ב-2015 הופיעה לראשונה על המסך הגדול בסרט "אבזורדה", שלפסקול שלו גם נתנה את קולה בחידוש ל-Trátame suavemente של סודה סטריאו. בסרט שיחקה את דמותה של "סיילו'. על תפקידה בסרט קיבלה את פרס פריצת השנה הנשית בקולנוע הארגנטינאי. בנוסף, שימשה שגרירה של הקולנוע הארגנטינאי בפסטיבל הסרטים האוטוביוגרפיים. במהלך שנה זו השיקה סוארס קו בגדים משלה.

ב-2016 כיכבה בסרט "החוט האדום", לצד בנחמין ויקוניה.

ב 2017 שיחקה בסרט "אתה חי רק פעם אחד", לצד פיטר לנסאני.

ב-2019 שיחקה בטלנובלה "Argentina, tierra de amor y venganza" שם גילמה את דמותה של רחל נובק, צעירה פולנית המהגרת לארגנטינה עם הבטחה להינשא לגבר עשיר, אבל עם הגעתה משודלת לזנות. בנוסף, באותה שנה היא הייתה הקריינית של פרק בסדרה "Otros pecados", ועשתה הופעת קמע בפרק של הסדרה "Chueco en línea" יחד עם אדריאן סואר.

ב-2021 כיכבה בסדרה "Terapia alternativa", יחד עם בנחמין ויקוניה, שם הם גילמו זוג מאהבים שנעזרים בטיפול פסיכולוגי כדי להיפרד. באותה שנה, היא חזרה על תפקיד הדיבוב הספרדי של הסרט "לשיר 2", שם היא חזרה לגלם את מינה.

ב-2022 חידשה את הקריירה המוזיקלית שלה. באפריל היא הוציאה את הסינגל המקורי הראשון שלה בשם "El Juego del Amor", דואט עם המוזיקאי סנטיאגו צ'לי, שנכתב והולחן על ידי צ'לי, והושמט מאלבומו האחרון. הסינגל כלל גם קליפ עם הופעה של שניהם. במאי היא השתתפה בתחרות הכישרונות המוזיקליים של אורוגוואי, "Quién es la máscara?", שבה מפורסמים שונים שרים שירים ומסתירים את זהותם בתחפושת, ומתחרים כדי להיות האדם האחרון שמתגלה. שם השתתפה סוארס לבושה בתחפושת גלידה ושרה שני שירים לפני שהתגלתה: "Libre soy" מהסרט של דיסני, "לשבור את הקרח", ו-"Let It Be" של הביטלס. ביולי הוציאה את הסינגל המקורי השני שלה, הפעם סולו, ששמו "Lo Que Dicen De Mi", מלווה בווידאו קליפ. זה השיר הראשון שכתבה בעצמה.

חיים אישיים
-----------

בשנת 2009 הייתה בת זוגו של השחקן הארגנטינאי ניקולאס ריירה, ששיחק לצידה בטלנובלה "כמעט מלאכים".

בשנים 2012–2013 יצאה עם השחקן ניקולס קברה, ולהם בת אחת, רופינה, שנולדה ב-18 ביולי 2013.

בשנים 2015–2021 הייתה במערכת יחסים עם השחקן בנחמין ויקוניה, איתו יש לה שני ילדים: בת, מגנוליה, שנולדה ב-7 בפברואר 2018, ובן, אמנסיו, נולד ב-28 ביולי 2020.

דיסקוגרפיה
----------

### סינגלים

| שם | שנה | מיקומי שיא |
| --- | --- | --- |
| ארגנטינה | אורוגוואי |
| "El Juego del Amor"(עם CELLI) | 2022 | 67 | — |
| "Lo Que Dicen De Mi" | — | — |
| "Ya No Quiero Verte"(עם אל פולאקו) | 16 | — |
| "Hipnotizados"(עם ראשרקינג) | 2023 | 72 | 9 |
| "Desaniversario" | — | — |
| "Pasatiempo"(עם ECKO) | — | — |

### סינגלים שיווקיים

| שם | שנה | סרט |
| --- | --- | --- |
| "Trátame Suavemente" | 2015 | Abzurdah |
| "You Know I'm No Good" | החוט האדום |

### השתתפות בפסקולים

| שנה | שם |
| --- | --- |
| 2003 | Rincón de luz |
| 2007 | Teen Angels |
| 2008 | Teen Angels 2 |
| 2009 | Teen Angels 3 |
| 2010 | Teen Angels 4 |
| La Historia |

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2015 | אבסורדה | סיילו לטיני |  |
| 2016 | החוט האדום | אפריל |  |
| לשיר | מינה | דיבוב (גרסה לטינית) |
| 2017 | *Los Padecientes* | פאולה ונוסי |  |
| *Sólo se vive una vez* | פלאביה |  |
| 2019 | *Así habló el cambista* | גרסיאלה |  |
| 2021 | לשיר 2 | מינה | דיבוב (גרסה לטינית) |

### טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Tiempo final | בת | פרק: "Aficionados" |
| 2003 | פינת אור | פיה קונטררס | דמות חוזרת |
| 2005-2004 | פלורסיינטה | פס אלקנטרה | דמות חוזרת |
| 2005 | *Amor mio* | ויולטה סינקלייר | דמות ראשית |
| 2006 | *Amo de casa* | קטלינה זנאטי | דמות חוזרת |
| 2010-2007 | כמעט מלאכים | חסמין רומרו | תפקיד ראשי (4 עונות); |
| 2012-2011 | Los Únicos | סופיה רז'ס | תפקיד משני (עונה 1)
תפקיד ראשי (עונה 2); |
| 2012 | 30 días juntos | אלנה "לני" קראה | תפקיד ראשי; 13 פרקים |
| 2014-2013 | רק את | חולייטה קוסטאו | דמות חוזרת |
| 2014 | דרך לאהבה | פיה אריאגה | דמות ראשית |
| 2018 | *Sandro de América* | סוסנה חימנס | הופעת אורח במערכון |
| *Sitiados* | מרגרטה מאוסטריה, מלכת ספרד | תפקיד ראשי (עונה 2); |
| 2019 | ארץ אהובה | רחל נובק זימרמן | דמות ראשית |
| *Otros pecados* | מספרת | פרק: "Kadish para un bar mitzvah" |
| 2021 | *Terapia alternativa* | מלינה | תפקיד ראשי; 10 פרקים |
| 2022 | *Objetos* | שרה | סדרת טלוויזיה ספרדית; בשלבי הפקה |

קישורים חיצוניים
----------------

ויקישיתוף מדיה וקבצים בנושא **אאוחניה סוארס** בוויקישיתוף
* אאוחניה סוארס, ברשת החברתית אקס (טוויטר)
* אאוחניה סוארס, ברשת החברתית אינסטגרם
* אאוחניה סוארס, במסד הנתונים הקולנועיים IMDb (באנגלית)

| כמעט מלאכים |
| --- |
| הפקה | Cris Morena Group • דורי מדיה גרופ |
| דמויות | כמעט מלאכים - דמויות |
| שחקנים | אמיליה אטיאס • ניקולס ואסקס • מריאנו טורה • חואן פדרו לנסאני • מריאנה אספוסיטו • אאוחניה סוארס • גסטון דלמאו • ניקולאס ריירה • חוליה קלאבו • מרסדס פונס • חימנה ברון • פאבלו מרטינס • רוסיו איגרסבל • ויקטוריו ד'אלסנדרו • קנדלה וטראנו • מריה דל סרו • אגוסטין סיירה • סטפנו דה גרגוריו • חימנה אקרדי • רומינה ז'אן • ולנטינה סנרה |
| מוזיקה | טין אנג'לס |
| סדרות קשורות | קטנטנות • המורדים • פלוריסיינטה • אלמה פיראטה • סופר טורפה • אליאדוס |

| טין אנג'לס |
| --- |
| חברים | גסטון דלמאו • מריאנה אספוסיטו • רוסיו איגרסבל • חואן פדרו לנסאני • ניקולאס ריירה • אאוחניה סוארס |
| חברים נוספים | אמיליה אטיאס • ניקולס ואסקס • פאבלו מרטינס |
| אלבומי אולפן | Teen Angels 1 (2007) • Teen Angels 2 (2008) • Teen Angels 3 (2009) • Teen Angels 4 (2010) |
| סינגלים | Voy Por Más • Dos Ojos • Te Amaré Por Siempre • Tan Alegre el Corazón • A Ver Si Pueden • A Decir que Sí • Hay Un Lugar • Hoy Quiero • Que Nos Volveremos A Ver • Vuelvo A Casa • Cada Vez Que Sale el Sol • Navidad • Vos Ya Sabés • Miedo a Perderte |
| אמנים קשורים | ארווי • פלוריסיינטה • כריס מורנה |
| נושאים קשורים | כמעט מלאכים • כריס מורנה • קטנטנות • המורדים • פלוריסיינטה • אלמה פיראטה • סופר טורפה • Teen Angels: el Adios 3D |